Die Comfrey Cottage Collection is 'n 4-ster-gastehuis wat in 'n parkagtige tuin aan die voorheuwels van die Witteberge in Lady Grey geleë is. Ons bied 'n gesellige toevlugsoord vir die moeë reisiger. Ontspan onder die bome, stap af met die rivierwandelpaadjie terwyl jy die vars, plattelandse lug inadem, wandel deur die boorde, kruie- en groentetuin, voer die alpakkas, of sluit aan by die ander gaste in die woonkamer en deel stories en ondervindings.
Die versameling bestaan uit 3 kothuise, Comfrey, Robin’s Nest en Apple Crumble, elkeen met 'n keuse van en suite-kamers. Elke kamer het sy eie individuele karakter en is beeldskoon g…
Die versameling bestaan uit 3 kothuise, Comfrey, Robin’s Nest en Apple Crumble, elkeen met 'n keuse van en suite-kamers. Elke kamer het sy eie individuele karakter en is beeldskoon gerestoureer en gemeubileer om by te dra tot jou plattelandse ervaring. Die basisse en beddens is van die hoogste gehalte, met egte polikatoen-perkallinne in elke kamer. Ligte, warm duvets en dekens sal jou snoesig laat slaap saans. Elektriese komberse is beskikbaar vir ekstra warmte in die winter. Elkeen van die kamers het waaiers, verwarmers, volledige koffie- en teemaakgeriewe met tee, koffie, melk, suiker, tuisgemaakte karringmelkbeskuit, gefiltreerde yswater en ketelwater, sowel as 'n verwelkomende sjerrie. Elkeen van die badkamers het al die gaste-geriewe soos seep, sjampoe, lyfroom en stortkeppies. Radiowekkers en haardroërs word ook voorsien.
Selfsorgverblyf is ook beskikbaar. Comfrey Cottage, met sy 3 kamers, kan bespreek word as 'n volledig toegeruste selfsorg-eenheid, en Apple 2 het basiese selfsorg-geriewe soos 'n mikrogolfoond en yskassie.
Al die kamers en die eetkamer is gemeubileer met Wetherley-meubels, wat gerief en styl verseker. Daar is gratis WiFi beskikbaar in die gaste-eetkamer en -sitkamer. Al die gaste-areas is gerieflik gemeubileer, met 'n knetterende vuur in die wintermaande en lieflike vars bergbriesies in die somer.
Laat ons jou bederf met heerlike ontbyt in ons gaste-eetkamer. Die geadverteerde tarief is slegs vir jou verblyf, maar ontbyt is beskikbaar op versoek. Die Comfrey-ontbyt is reeds wyd bekend. Probeer veral ons spesiale hawermoutpap om jou dag reg te begin. Al die etes word voorberei deur ons sjef, George. Hy gebruik slegs die beste en varsste bestanddele beskikbaar. Etes word in ons stylvolle eetkamer bedien.
Hetsy jy met vakansie of op 'n sakereis is, sal die Comfrey-span (of "die Drie G's", George, Gerda en Grant) seker maak dat daar in al jou behoeftes voorsien word. Hier sal jy bederf word deur mense wat regtig omgee vir hulle stukkie paradys, jou werklik op jou gemak wil laat voel, en wie trots is op die aandag wat toegespits word op die detail en kwaliteit van elke aspek van die gastehuis.